Diari Oficial de la Generalitat Valenciana


Sumari del DOGV 2916, del 27-01-1997 (1997/858453)

ACORD de 8 de octubre de 1996 de la Comissió Territorial d'Urbanisme d'Alacant, pel qual s'aprova la modificació puntual núm. 1 de les Normes Subsidiàries per a la Reclassificació d'un Sòl no Urbanitzable de Protecció Agrícola a Sòl Urbà, adscrit al sistema general de dotació escolar.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2916

Data del DOGV
:   27-01-1997

Secció del DOGV
:   ALTRES DISPOSICIONS

Número del document
:   1997/858453


Data del document
:   08-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 8 de octubre de 1996 de la Comissió Territorial d'Urbanisme d'Alacant, pel qual s'aprova la modificació puntual núm. 1 de les Normes Subsidiàries per a la Reclassificació d'un Sòl no Urbanitzable de Protecció Agrícola a Sòl Urbà, adscrit al sistema general de dotació escolar.  
La Comissió Territorial d'Urbanisme, en la sessió celebrada el dia 8 d'octubre de 1996, va adoptar l'acord següent:  
"Vist l'expedient de referència i basant-nos en els següents  
Antecedents de fet  
Primer  
L'Ajuntament, en la sessió plenària de 8 d'octubre de 1993, va acordar-ne l'aprovació provisional, després de complir els tràmits d'aprovació inicial, l'11 de desembre de 1992, i d'exposició pública, per mitjà dels anuncis apareguts en el Butlletí Oficial de la Província, de 17 de gener de 1993, en el Diari Oficial de la Generalitat Valenciana, de 14 de gener de 1993, i en el diari Información, el 18 de desembre de 1992. No s'hi van presentar al·legacions.  
Segon  
La Comissió Territorial d'Urbanisme d'Alacant, en la sessió de 22 de juliol de 1994, va acordar denegar l'aprovació definitiva de la modificació de referència basada fonamentalment en un informe desfavorable de l'Oficina del Pla de Carreteres.  
Tercer  
L'1 de setembre de 1994, l'alcalde-president de l'Ajuntament de Cox va interposar un recurs ordinari contra l'acord esmentat.  
El 9 de gener de 1995, el conseller d'Obres Públiques, Urbanisme i Transports va resoldre parcialment el recurs interposat per l'Ajuntament i va ordenar remuntar el procediment al moment immediatament anterior a l'adopció de l'acord objecte de recurs i el va deixar sense efecte en el sentit de suspendre l'aprovació definitiva de l'expedient fins que es resolguera definitivament el traçat de la ronda de circumval·lació de les poblacions de Granja de Rocamora, Cox, Callosa de Segura i Redován. Va indicar la conveniència de presentar una documentació gràfica aclaridora de la delimitació dels termes municipals entre Granja de Rocamora i Cox i un certificat sobre el fet que hi ha acord entre ambdues entitats.  
Quart  
La documentació està integrada per memòria justificativa i annex, plànols d'informació i ordenació.  
Cinqué  
L'Ajuntament, el 8 d'agost de 1996, va trametre la documentació següent:  
1) Nou projecte de la modificació puntual en què incorpora les correccions ordenades per la resolució del conseller d'Obres Públiques, Urbanisme i Transports.  
2) Certificat de l'Ajuntament de Granja de Rocamora sobre l'aprovació de la modificació puntual de les normes subsidiàries per al mateix assumpte en la part del sòl situada en el seu terme municipal.  
3) Resolució de l'alcaldia de Cox que aprove les correccions ordenades pel conseller, i que es trameten.  
Sisé  
La finalitat d'aquest expedient és la reclassificació d'un terreny de 4.916 m2, classificat actualment com a sòl no urbanitzable de protecció agrícola, a sòl urbà adscrit a sistema general de dotació escolar. Aquesta reclassificació s'afegirà a la modificació puntual de la mateixa naturalesa del terme municipal adjacent de Granja de Rocamora, a fi de completar una parcel·la de 12.000 m2, sol·licitada per la Conselleria de Cultura, Educació i Ciència.  
Es justifica aquesta modificació en l'actual dèficit d'equipament escolar que hi ha en els dos municipis.  
Consideracions tecnicojurídiques  
Primera  
La tramitació es considera correcta, d'acord amb el que estableixen els articles 114 i 128 de la Llei del Sòl de 1992, i els articles 151, 161 i concordants del Reglament de Planejament.  
Segona  
La documentació es considera completa, segons els articles 80.2 de la Llei del Sòl de 1992, i el 97 del Reglament de Planejament.  
Tercera  
Hi ha en l'expedient la preceptiva declaració d'impacte ambiental, de 18 d'abril de 1994, en els termes següents "estimar acceptable, des del punt de vista mediambiental, la modificació 1/92, sempre que s'ajuste al projecte presentat i a les mesures correctores establertes en l'estudi d'impacte ambiental corresponent".  
Quarta  
Hi ha en l'expedient un informe favorable de l'Oficina del Pla de Carreteres de la Conselleria d'Obres Públiques, Urbanisme i Transports, de 26 de setembre de 1996.  
Cinquena  
Les determinacions que conté aquest expedient es poden considerar correctes, en línies generals, per la qual cosa no hi ha cap obstacle que n'entrebanque l'aprovació definitiva.  
Sisena  
Per resolució de 14 de febrer de 1996 del conseller d'Obres Públiques, Urbanisme i Transports, publicada en el Diari Oficial de la Generalitat Valenciana, núm. 2.701, de 4 de març de 1996, es va concedir una pròrroga perquè els instruments de planejament que van tenir entrada en aquesta Conselleria d'Obres Públiques, Urbanisme i Transports abans que haguera transcorregut el primer any de vigència de la Llei Reguladora de l'Activitat Urbanística, es pogueren continuar tramitant i aprovant segons les disposicions de la legislació anterior.  
Setena  
La Comissió Territorial d'Urbanisme és competent per a l'adopció d'aquest acord a l'empara de l'article 118.3.a del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles 9 i 10 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.  
Vists els preceptes legals esmentats, la Llei de Règim Jurídic de les Administracions Públiques i del Procediment Administratiu Comú, i la resta de normativa aplicable, la Comissió Territorial d'Urbanisme acorda:  
1r.) Aprovar definitivament la modificació puntual núm. 1, de les Normes Subsidiàries del municipi de Cox.  
2n.) Publicar íntegrament aquest acord d'aprovació en el Diari Oficial de la Generalitat Valenciana, perquè entre en vigor immediatament, de conformitat amb el que estableixen els apartats 4.b) i 2 de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.  
Amb aquesta publicació no en cal la notificació individualitzada.  
Contra aquest acord, que no exhaureix la via administrativa, es podrà interposar un recurs ordinari davant de l'Honorable Sr. Conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 14.2 del Reglament dels Òrgans Urbanístics de la Generalitat Valenciana".  
Alacant, 8 d'octubre de 1996.- El president de la Comissió Territorial d'Urbanisme: Fernando Modrego Caballero.